Žaloba podaná 13. mája 2025 – SBG/EUIPO – VF International (GEOGRAPHICAL NORWAY EXPEDITION)
(vec T-303/25)
Jazyk, v ktorom bola podaná žaloba: francúzština
Účastníci konania
Žalobkyňa: Super Brand Licencing (SBG) (Villeurbanne, Francúzsko) (v zastúpení: T. de Haan a A. Sion, avocats)
Žalovaný: Úrad Európskej únie pre duševné vlastníctvo
Ďalší účastník konania pred odvolacím senátom: VF International Sagl (Stabio, Švajčiarsko)
Údaje týkajúce sa konania pred EUIPO
Majiteľ spornej ochrannej známky: žalobkyňa
Dotknutá sporná ochranná známka: obrazová ochranná známka Európskej únie GEOGRAPHICAL NORWAY EXPEDITION – prihláška č. 9 860 834
Konanie pred EUIPO: konanie o vyhlásení neplatnosti.
Napadnuté rozhodnutie: rozhodnutie druhého odvolacieho senátu EUIPO z 12. marca 2025 vo veci R 124/2022-2
Návrhy
Žalobkyňa navrhuje, aby Všeobecný súd:
zrušil a zmenil napadnuté rozhodnutie v tom zmysle, že prihláška ochrannej známky Európskej únie č. 9860834 bola 1. apríla 2011 podaná v dobrej viere,
subsidiárne zrušil napadnuté rozhodnutie,
uložil EUIPO a vedľajšiemu účastníkovi konania povinnosť nahradiť trovy konania, vrátane trov konania vynaložených žalobkyňou v súvislosti s konaním pred druhým odvolacím senátom EUIPO.
Uvádzaný žalobný dôvod
Porušenie článku 52 ods. 1 písm. b) nariadenia Rady (ES) č. 207/2009.
____________